Vedlegg 9 - Retningslinjer for foreldre/foresatte

**Foreldrevettregler generelt**

* Vis respekt for det arbeidet klubben gjør - tilby din hjelp.
* Delta på årsmøter for å avklare holdninger og ambisjoner.
* Engasjer deg, men husk at det er barna som driver med idrett - ikke du.
* Vis respekt for planlagte aktiviteter som barnet ønsker å delta på.
* Respekter treneren, hans/hennes arbeid og anerkjenn ham/henne overfor   
  barna dine.
* Ved uenighet ta skriftlig kontakt med styret på mail.
* Lær barna folkeskikk og vis respekt for ulikheter.
* Motiver barna og gi oppmuntring i både medgang og motgang.
* Når du er tilskuer (på trening/konkurranse/oppvisning): ta barna på alvor -   
  hold negative kommentarer for deg selv.
* Sosiale medier - Bruk sunn fornuft og vær klar over at din opptreden på sosiale  
  medier kan få konsekvenser - både for seg selv, andre og turnforeningen.
* Husk at det ikke er lov å publisere bilder av barn uten foreldrenes samtykke.
* Møt opp på konkurranse og oppvisning, barna ønsker det.
* Jeg sørger for at barnet mitt har et sunt og balansert kosthold og kommer opplagt på trening.
* MYE TRENING = MYE HVILE OG SUNN MAT.
* Jeg vet at foreningen er avhengig av dugnadsarbeid, og støtter derfor opp om det frivillige arbeidet i klubben.
* Jeg vet at barnet mitt er en del av en gruppe, og presser derfor ikke på avgjørelser som kun gagner mitt barn.

**Husk, det er barnas hall, ikke foreldrenes.**

Idretten skal være et trygt sted å være. Vår klubb har nulltoleranse mot mobbing, trakassering og hets. Har du eller ditt barn opplevd dette, ta skriftlig kontakt med styret.

Husk at det viktigste av alt er at barna trives og har det gøy.  
  
Dersom du ønsker å gi oss en tilbakemelding, kan du gjøre det ved å sende oss en mail til styret.

**Foreldrevettregler konkurransepartier**

Tillegg til de generelle foreldrevettregler:

* Idretten er for utøverne.
* Sport er å betrakte som en fritidsaktivitet, et fri-rom der barn og unge kan jobbe med mestringsglede. Uansett om man er å betrakte som bredde-utøver eller 24-timersutøver står mestringsgleden alltid i sentrum og det er barnet/ungdommens egne ambisjoner som setter grensen for hva målene skal være. Disse ambisjoner og grenser kan defineres i samråd med treneren i idretten og treneren skal hjelpe utøveren med å finne sin egen indre motivasjon. Denne indre motivasjon skal utøveren tilpasse til de rammer som er for idretten.
* Foresatte skal utvise respekt for barnets/ungdommens ønsker og ambisjoner ved å hjelpe til med å sikre at barnets/ungdommens ønsker ambisjoner står mål med deres evner og muligheter.
* Hallen er for utøverne.
* På samme måte som idretten er et fri-rom, er hallen det også. Her skal barnet/ungdommen lære å ta sine egne beslutninger og inngå i et forpliktende fellesskap under veiledning av treneren. Barnet/ungdommen skal bruke treningen i hallen til å styrke sin egen identitet.
* Foresatte skal utvise respekt for dette ved enten å se på fra utsiden av hallen (balkongen) eller ikke være til stede under trening.
* Treneren er øverste daglige myndighet.
* Det er treneren som bestemmer over de gymnastiske rammer. Dette inkluderer overordnet målsetting, stevner, konkurranser og daglig trening. Treneren er kvalifisert til denne jobb.
* Foresatte skal respektere dette. Er man uenig i noen av tingene kan man sende en forespørsel til Teknisk komite.
* Regler og rammer er absolutte.
* De oppsatte rammer for foreningen som helhet og partiene spesifikt er absolutte. De kan ikke endres med umiddelbar virkning og man er som foresatt forpliktet til å ha satt seg inn i alle rammer og regler.
* Foresatte skal respektere dette. Er man uenig i noen av tingene kan man sende en forespørsel til Styret.
* Stevner og konkurranser er for utøvere og trenere.
* Husk at utøverne driver med denne sporten fordi det er gøy. Stevner og konkurranser skal avspeile denne gleden. Den gode prestasjon som utøveren selv kan være stolt over må alltid gå foran plasseringskamp. I tillegg er stevnet/konkurransen også et frirom for utøverne der de kan vise frem sin glede ved sporten.
* Foresatte skal respektere dette ved å være gode tilskuere:
  + Ikke kom med tilrop eller snakking til utøverne under innkjøring/konkurranse.
  + Ikke baksnakk andre klubber/trenere/utøvere
  + Ikke baksnakk egen trener til utøverne.
  + Tilby gjerne hjelp til de ting som skjer rundt konkurransen, men la trener og utøver utføre konkurransen.
* Dersom du ønsker å gi oss en tilbakemelding, kan dette gjøres ved å sende en mail til en av oss i styret.
* Jeg gir melding til trener hvis barnet mitt ikke kommer på trening.